**APSTIPRINĀTS**

Daugavpils pilsētas domes

Iepirkumu komisijas DPD 2016/164

2016.gada 29.septembra sēdē

(protokols Nr.1)

Iepirkumu komisijas priekšsēdētāja

 J.Kornutjaka

IEPIRKUMA

(atbilstoši Publisko iepirkumu likuma 8.2 pantā noteiktajai kārtībai)

**„Remontdarbi Daugavpils 16.vidusskolā, Daugavpils Vienības pamatskolā un Vienības namā”**

**Identifikācijas Nr. DPD 2016/164**

NOLIKUMS

Daugavpilī, 2016

1. **Vispārīgā informācija**
	1. Iepirkuma identifikācijas numurs - DPD 2016/164
	2. Pasūtītāja nosaukums, adreses un citi rekvizīti –

Pasūtītājs, kurš veic iepirkumu cita pasūtītāja vajadzībām – Daugavpils pilsētas dome, reģistrācijas Nr.**90000077325**, Kr.Valdemāra iela 1, Daugavpils, LV-5401.

Pasūtītājs, kura vajadzībām tiek veikts iepirkums, līgumslēdzējpuse:

**Daugavpils pilsētas Izglītības pārvalde**, reģistrācijas Nr.90009737220, Saules iela 7, Daugavpils, LV-5401, iepirkuma “A” daļa, “B” daļa.

**Daugavpils pilsētas pašvaldības iestāde “Latviešu kultūras centrs”**, reģistrācijas Nr.90000077556, juridiskā adrese: Rīgas iela 22a, Daugavpils, LV-5401, iepirkuma priekšmeta “C” daļa.

* 1. Piedāvājuma iesniegšanas datums, laiks un kārtība –
		1. Piedāvājumi var tikt iesniegti personīgi vai nosūtot pa pastu. Iesniegšanai personīgi – piedāvājumi iesniedzami Daugavpils pilsētas domē, Daugavpilī, **K.Valdemāra ielā 1, 308.kab.**, Pasta adrese – K.Valdemāra iela 1, Daugavpils, Latvija, LV-5401. Domes darba laiks:

|  |  |
| --- | --- |
| Pirmdiena | 08.00 – 12.00, 13.00 – 18.00 |
| Otrdiena, Trešdiena Ceturtdiena | 08.00 – 12.00, 13.00 – 17.00 |
| Piektdiena | 08.00 – 12.00, 13.00 – 16.00 |

* + 1. Piedāvājumu iesniegšanas datums un laiks – **2016.gada 11.oktobrī, plkst. 10.00**.
		2. Saņemot piedāvājumu Daugavpils pilsētas domes darbinieks uz ārējā iepakojuma norāda datumu un laiku, kad piedāvājums ir saņemts, un apstiprina to ar savu parakstu.
		3. Iesniegtie piedāvājumi tiks atvērti piedāvājumu atvēršanas sanāksmē **2016.gada 11.oktobrī, plkst.10.00**, Daugavpilī, K.Valdemāra ielā 1, 306.kab.
	1. Piedāvājuma derīguma termiņš –
		1. Piedāvājuma derīguma termiņš ir **2017.gada 1.februāris.**
		2. Nepieciešamības gadījumā Pasūtītājs var pieprasīt, lai Pretendenti pagarina spēkā esamības termiņu par konkrētu papildus periodu. Pieprasījums un Pretendentu atbildes noformējamas rakstiski. Pretendentam, kurš piekrīt šai prasībai, nav atļauts izmainīt savu piedāvājumu.
	2. Piedāvājuma nodrošinājums un tā veids
		1. Kopā ar piedāvājumu iesniedzams piedāvājuma nodrošinājums, piestādot Bankas galvojumu vai apdrošināšanas sabiedrības garantijas oriģinālu, šādos apmēros:

|  |  |
| --- | --- |
| Iepirkuma „A” daļai | EUR 300,00 (trīs simti euro) apmērā |
| Iepirkuma „B” daļai | EUR 300,00 (trīs simti euro) apmērā |
| Iepirkuma „C” daļai | EUR 300,00 (trīs simti euro) apmērā |

* + 1. Iepirkuma piedāvājums, kam nebūs nodrošinājuma, tiks atzīts par iepirkuma prasībām neatbilstošu un netiks izskatīts.
		2. Piedāvājuma nodrošinājums ir spēkā īsākajā no šādiem termiņiem:
			1. iepirkuma dokumentos noteiktajā piedāvājuma nodrošinājuma spēkā esamības minimālajā termiņā;
			2. Ņemot vērā to, ka pretendents, kura piedāvājums izraudzīts saskaņā ar piedāvājuma izvēles kritēriju, iesniedz līguma nodrošinājumu pēc līguma noslēgšanas, **attiecībā uz šo personu** piedāvājuma nodrošinājums ir spēkā līdz dienai, kad tā iesniedz šādu līguma nodrošinājumu;
			3. līdz iepirkuma līguma noslēgšanai.
		3. Nodrošinājuma devējs izmaksā pasūtītājam piedāvājuma nodrošinājuma summu, ja:

1.5.5.1. pretendents atsauc savu piedāvājumu, kamēr ir spēkā piedāvājuma nodrošinājums;

1.5.5.2. pretendents, kura piedāvājums izraudzīts saskaņā ar piedāvājuma izvēles kritēriju, pasūtītāja noteiktajā termiņā nav iesniedzis tam iepirkuma dokumentos un iepirkuma līgumā paredzēto līguma nodrošinājumu;

1.5.5.3.pretendents, kura piedāvājums izraudzīts saskaņā ar piedāvājuma izvēles kritēriju, neparaksta iepirkuma līgumu vai vispārīgo vienošanos pasūtītāja noteiktajā termiņā.

* + 1. Pretendentiem, kuri nebūs atzīti par uzvarētājiem, garantija tiks atgriezta pēc līguma noslēgšanas ar iepirkuma uzvarētāju.
		2. Iepirkuma dokumentos un iepirkuma līgumā ir noteikts, ka pretendents, kura piedāvājums izraudzīts saskaņā ar piedāvājuma izvēles kritēriju, iesniedz līguma nodrošinājumu pēc līguma noslēgšanas, attiecībā uz šo personu piedāvājuma nodrošinājums ir spēkā līdz dienai, kad tā iesniedz šādu līguma nodrošinājumu.
	1. Prasības attiecībā uz piedāvājuma noformējumu un iesniegšanu, finanšu piedāvājuma formu, ka arī informāciju par valodu vai valodām, kādās piedāvājums iesniedzams –
		1. Piedāvājums sastāv no Pretendenta Atlases, Tehniskā piedāvājuma un Finanšu piedāvājuma dokumentiem, kas jāiesniedz iesieti ievērojot šādu secību: Titullapa ar nosaukumu ″Remontdarbi Daugavpils 16.vidusskolā, Daugavpils Vienības pamatskolā un Vienības namā”, identifikācijas Nr. DPD 2016/164, Pretendenta nosaukums un adrese.
			1. Satura rādītājs ar lappušu numerāciju.
			2. Atlases dokumenti.
			3. Tehniskais piedāvājums.
			4. Finanšu piedāvājums.
		2. Piedāvājums jāiesniedz ar sanumurētām lapām, caurauklots, ar uzlīmi, kas nostiprina auklu. Uz uzlīmes jābūt norādītam lapu skaitam, Pretendenta zīmoga nospiedumam un tās personas parakstam, kura paraksta piedāvājumu.
		3. Piedāvājumam jābūt sagatavotam datora izdrukas veidā un skaidri salasāmam. Vārdiem un skaitļiem jābūt bez labojumiem.
		4. Pretendents sagatavo vienu Piedāvājumu veidojošu dokumentu oriģinālu un 2 (divas) kopijas ar uzrakstiem “ORIĢINĀLS” un “KOPIJA”. Neskaidrību gadījumā priekšroka ir oriģinālam. Piedāvājuma oriģinālu un kopijas jāiesaiņo kopā.
		5. Kopīgs iepakojums tiek adresēts Daugavpils pilsētas domei uz šādu adresi: K. Valdemāra iela 1, Daugavpils, Latvija, LV-5401 un ar sekojošu norādi “Iepirkums “Remontdarbi Daugavpils 16.vidusskolā, Daugavpils Vienības pamatskolā un Vienības namā”, iepirkuma identifikācijas numurs DPD 2016/164. Neatvērt līdz **2016.gada 11.oktobrim**, plkst.10.00.” Uz iepakojumiem jābūt norādītam Pretendenta nosaukumam un adresei, lai gadījumā, ja piedāvājums ir nokavēts, to neatvērtā veidā varētu nosūtīt atpakaļ.
		6. Ja iepakojumi nav pienācīgi noformēti un/vai aizzīmogoti, iepirkuma rīkotājs nav atbildīgs par piedāvājuma nonākšanu pie nepareiza adresāta un tā priekšlaicīgu atvēršanu.
		7. Piedāvājums nedrīkst saturēt grozījumus vai papildinājumus, izņemot tos, kuri atbilst pasūtītāja vai komisijas izdotajiem norādījumiem, vai kuri nepieciešami Pretendenta pieļauto kļūdu labošanai, šajā gadījumā šādus labojumus apstiprina persona vai personas, kuras ir parakstījušas piedāvājumu.
		8. Visi iepirkuma piedāvājuma dokumenti izpildāmi latviešu valodā.
		9. Ja piedāvājums nav iesniegts atbilstoši nolikuma noteikumiem, tad pretendents var tikt izslēgts no tālākās vērtēšanas.
	2. Cita informācija –
		1. Katrs pretendents ir tiesīgs iesniegt tikai vienu atsevišķu piedāvājumu.
		2. Visus izdevumus, kas saistīti ar iepirkuma organizēšanu, sedz Pasūtītājs.
		3. Pretendents sedz visus izdevumus, kas saistīti ar piedāvājuma sagatavošanu un iesniegšanu. Pasūtītājs nav atbildīgs, nesedz un nekompensē šos izdevumus neatkarīgi no iepirkuma norises un iznākuma.
		4. Ar iepirkuma nolikumu var bez maksas iepazīties Daugavpils pilsētas domes mājas lapā www.daugavpils.lv: sadaļā „Pašvaldības iepirkumi, konkursi”, nepieciešamības gadījumā to var saņemt papīra formātā Daugavpilī, K.Valdemāra ielā 1, 308.kab., katru darba dienu līdz **2016.gada 11.oktobrim, plkst.10.00.** Turpat var iepazīties un saņemt Nolikuma **4.pielikumu** (Tehniskā specifikācija).
		5. Kontaktpersona: Anatolijs Kriviņš (tālr.65404329, e-pasta adrese: anatolijs.krivins@daugavpils.lv).
1. **Informācija par iepirkuma priekšmetu**
	1. Iepirkuma priekšmeta apraksts un apjoms – Remontdarbi Daugavpils 16.vidusskolā, Daugavpils Vienības pamatskolā un Vienības namā, apjoms atbilstoši tehniskajai specifikācijai. CPV kods: 45000000-7 (celtniecības darbi). Iepirkuma priekšmets ir sadalīts šādās **daļās** (var pretendēt uz vienu no daļām vai uz vairākām daļām):

|  |  |
| --- | --- |
| **“A” daļa** | Daugavpils 16.vidusskolas sanmezglu remontdarbi |
| **“B” daļa** | Daugavpils Vienības pamatskolas stiklotās galerijas atjaunošana, ieejas mezgla uzjumteņa uzstādīšana, grīdas seguma nomaiņa mācību telpā |
| **“C” daļa** | Vienības nama ugunsdzēsības, ūdensapgādes sistēma |

* 1. Tehniskās specifikācijas – nolikuma **pielikumā Nr.4**.
	2. Līguma izpildes laiks un vieta -
		1. Līguma izpildes laiks

|  |  |
| --- | --- |
| “A” daļa | 60 dienas, atbilstoši iepirkuma līguma projekta nosacījumiem |
| “B” daļa | 45 dienas, atbilstoši iepirkuma līguma projekta nosacījumiem |
| “C” daļa | 60 dienas, atbilstoši iepirkuma līguma projekta nosacījumiem  |

* + 1. Līguma izpildes vieta: Latvijas Republika, Daugavpils.
	1. **Prasības pretendentiem, atlases dokumenti, piedāvājumu izvēle**

Iepirkumā var piedalīties piegādātājs Publisko iepirkumu likuma izpratnē.

|  |  |  |
| --- | --- | --- |
|  | **Prasības attiecībā uz pretendenta iespējām** veikt profesionālo darbību, pretendenta saimnieciskajam un finansiālajam stāvoklim un tehniskajām un profesionālajām spējām noteiktās prasības**(PRETENDĒJOT UZ JEBKURU NO DAĻĀM)** | **Iesniedzamā informācija, kas nepieciešama, lai pretendentu novērtētu saskaņā ar minētajām prasībām:****(PRETENDĒJOT UZ JEBKURU NO DAĻĀM)** |
| 3.2. | Atbilstība profesionālās darbības veikšanai | Ziņas par to, vai attiecīgais piegādātājs ir reģistrēts, licencēts vai sertificēts atbilstoši attiecīgās valsts normatīvo aktu prasībām (ja pretendents ir juridiskā persona). |
| 3.3. | Pretendentam, atbilstoši attiecīgās valsts normatīvo aktu prasībām ir tiesības veikt būvdarbus, kas ir paredzēti iepirkumu priekšmetā. | pretendenta rakstisks apliecinājums, ka pretendentam, atbilstoši attiecīgās valsts normatīvo aktu prasībām ir tiesības veikt būvdarbus, kas ir paredzēti iepirkumu priekšmetā. |
| 3.4. | Piecos iepriekšējos gados (2015., 2014., 2013., 2012., 2011.gads un 2016.gads līdz piedāvājumu iesniegšanai), pretendents ir veicis tajā skaitā vismaz viena objekta – publiskās ēkas - **jaunbūvi, pārbūvi, renovāciju vai rekonstrukciju.** | pretendenta rakstiska informācija par veiktajiem būvdarbiem, ne vairāk kā piecos iepriekšējos gados (2015., 2014., 2013., 2012., 2011.gads un 2016.gads līdz piedāvājumu iesniegšanai), ar ziņām par attiecīgo būvdarbu apjomu, būvju veidiem, izpildes termiņu un vietu, kā arī par to, vai visi darbi ir veikti atbilstoši attiecīgajiem normatīviem un pienācīgi pabeigti, tajā skaitā vismaz viens objekts – publiskās ēkas **jaunbūve, pārbūve, renovācija vai rekonstrukcija**. Pieredzes apliecināšanai ir jāpievieno attiecīga atsauksme. |
| 3.5. | Atbildīgajam būvdarbu vadītājam piecos iepriekšējos gados (2015., 2014., 2013., 2012., 2011.gads un 2016.gads līdz piedāvājumu iesniegšanai) ir pieredze vismaz viena objektā – publiskās ēkas **jaunbūvē, pārbūvē, renovācijā vai rekonstrukcijā.** | Atbildīgā būvdarbu vadītāja apliecinājums, ka piecos iepriekšējos gados (2015., 2014., 2013., 2012., 2011.gads un 2016.gads līdz piedāvājumu iesniegšanai) viņam ir pieredze vismaz viena objektā publiskās ēkas **jaunbūvē, pārbūvē, renovācijā vai rekonstrukcijā,** norādotziņas par attiecīgo būvdarbu apjomu, būvju veidiem, izpildes termiņu un vietu, kā arī par to, vai visi darbi ir veikti atbilstoši attiecīgajiem normatīviem un pienācīgi pabeigti. |
| 3.6.**Tikai** **Pretendējot uz “A” daļu** | Pretendents nodrošina kvalificētu speciālistu piesaisti līguma izpildei. | Iepirkuma līgumā iesaistāmā personāla saraksts, pievienojot CV un ziņas par šādiem speciālistiem:* + 1. Ēku būvdarbu vadīšanā (**atbildīgais būvdarbu vadītājs**);
		2. elektroietaišu izbūves darbu vadīšanā līdz 1 kV;
		3. ūdensapgādes un kanalizācijas sistēmu būvdarbu vadīšanā;
		4. Atbildīgā persona par darba aizsardzību un ugunsdrošību;
		5. Atbildīgā persona par elektrodrošību.

\*Kompetences pārbaudes iestādes lēmums par iegūtas izglītības un profesionālas kvalifikācijas atzīšanu jāiesniedz tikai tam pretendentam, kurš tiks uzaicināts slēgt iepirkuma līgumu. |
| 3.7.**Tikai** **Pretendējot uz “B” daļu** | Pretendents nodrošina kvalificētu speciālistu piesaisti līguma izpildei. | Iepirkuma līgumā iesaistāmā personāla saraksts, pievienojot CV un ziņas par šādiem speciālistiem:* + 1. Ēku būvdarbu vadīšanā (**atbildīgais būvdarbu vadītājs**);
		2. elektroietaišu izbūves darbu vadīšanā līdz 1 kV;
		3. Atbildīgā persona par darba aizsardzību un ugunsdrošību.
		4. Atbildīgā persona par elektrodrošību.

\*Kompetences pārbaudes iestādes lēmums par iegūtas izglītības un profesionālas kvalifikācijas atzīšanu jāiesniedz tikai tam pretendentam, kurš tiks uzaicināts slēgt iepirkuma līgumu. |
| 3.8.**Tikai** **Pretendējot uz “C” daļu** | Pretendents nodrošina kvalificētu speciālistu piesaisti līguma izpildei. | Iepirkuma līgumā iesaistāmā personāla saraksts, pievienojot CV un ziņas par šādiem speciālistiem:* + 1. Ēku būvdarbu vadīšanā (**atbildīgais būvdarbu vadītājs**);
		2. elektroietaišu izbūves darbu vadīšanā līdz 1 kV;
		3. ūdensapgādes un kanalizācijas sistēmu būvdarbu vadīšanā;
		4. vājstrāvu sistēmu (ugunsdzēsības sistēmu) būvdarbu vadīšana;
		5. Atbildīgā persona par darba aizsardzību un ugunsdrošību;
		6. Atbildīgā persona par elektrodrošību.

\*Kompetences pārbaudes iestādes lēmums par iegūtas izglītības un profesionālas kvalifikācijas atzīšanu jāiesniedz tikai tam pretendentam, kurš tiks uzaicināts slēgt iepirkuma līgumu. |
| 3.9. | Pretendenta piedāvāties speciālisti piekrīt piedalīties iepirkuma līguma izpildē. | Katra speciālista rakstisks apliecinājums par piekrišanu piedalīties iepirkuma līguma izpildē. Iepirkuma līguma izpildes laikā pretendents varēs nomainīt iesniegtajā piedāvājuma nominētus speciālistu/us vienīgi ar pasūtītāja rakstveida piekrišanu. **Attiecībā uz iepirkuma līguma izpildē iesaistītā personāla un apakšuzņēmēju nomaiņu pasūtītājs ievēro Publisko iepirkumu likuma 68.panta regulējumu.** Pasūtītājs pieņem lēmumu atļaut vai atteikt iepirkuma izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. |
| 3.10. | Pretendents ir spējīgs apzināties, vai iepirkuma līguma izpildei ir vai nav jāpiesaista apakšuzņēmēji  | Pretendents savā piedāvājumā norāda visus tos apakšuzņēmējus, kuru veicamo būvdarbu vērtība ir 20 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo būvdarbu līguma daļu.  |
| 3.11. | Pretendents veiks darbus atbilstoši tehniskās specifikācijas prasībām, Eiropas savienībā un Latvijas Republikā spēkā esošajiem standartiem.  | Pretendenta rakstisks apliecinājums, ka Pretendents veiks darbus atbilstoši tehniskās specifikācijas prasībām, Eiropas savienībā un Latvijas Republikā spēkā esošajiem standartiem. |
| 3.12. | Pretendenta profesionālās spējas ļauj nodrošināt, ka specifikācijā paredzēto un pretendenta izpildīto darbu garantijas termiņš ir 5 (pieci) gadi. | Pretendenta rakstisks aplecinājums, ka specifikācijā paredzēto un pretendenta izpildīto darbu garantijas termiņš ir 5 (pieci) gadi. |
| 3.13. | Pretendenta darbība iepirkuma līguma parakstīšanas gadījumā būs apdrošināta | Pretendenta rakstisks apliecinājums par piekrišanu veikt:* Civiltiesiskās atbildības apdrošināšanu pret trešajām personām nodarīto kaitējumu vismaz 30% apmērā no piedāvājuma summas, t.sk. vienam gadījumam 1/5 daļa – (šāds apliecinājums nav vajadzīgs, ja Pretendents iesniedz atbilstošu civiltiesiskās atbildības apdrošināšanas polisi).
* Apdrošināt pretendenta visu būvniecības risku atbildību būvdarbu laikā;
* Līgumsaistību nodrošinājuma garantiju par līgumsaistības nodrošinājumu 10% apmērā no piedāvātās līgumcenas (bankas galvojums vai apdrošināšanas sabiedrības garantijas oriģināls).
 |
| 3.14. | Pretendenta finansiālais stāvoklis ļauj izpildīt iepirkuma līgumu bez priekšapmaksas. | Pretendenta rakstisks apliecinājums par to, ka priekšapmaksa nav nepieciešama. |
| 3.15. | Pretendents izprot iepirkuma līguma projektā iekļautus nosacījumus | Pretendenta rakstisks apliecinājums, ka pretendents ir iepazinies ar nolikumā iekļauto līguma projektu un piekrīt līguma projekta nosacījumiem (Nolikuma **1.pielikums**). |
| 3.16. | Piegādātāju apvienības dalībnieki kopā un atsevišķi ir atbildīgi par būvdarbu izpildi | Ja piedāvājumu iesniedz piegādātāju apvienība, pasūtītājs var prasīt, lai apvienība, attiecībā uz kuru pieņemts lēmums slēgt līgumu, izveidojas atbilstoši noteiktam juridiskam statusam, ja tas nepieciešams līguma noteikumu sekmīgai izpildei. |

* 1. **Finanšu piedāvājums:** Pretendenta finanšu piedāvājums ir noformējams pēc parauga (Nolikuma **3.pielikums**). To paraksta un apliecina ar zīmogu pretendenta vadītājs vai tā pilnvarota persona. Pretendentu piedāvātās darba vienību cenas līguma izpildes laikā netiks mainītas.
	2. **Tehniskais piedāvājums:** Darbu izpildes kalendārais plāns (nedēļās) tabulas veidā.
	3. **Piedāvājuma vērtēšana un izvēle.** Pēc piedāvājumu iesniegšanas termiņa beigām iepirkuma komisija izvērtē iesniegto piedāvājumu un izvēlas piedāvājumu atbilstoši nolikumā minētajām prasībām un kritērijiem.
1. **Piedāvājuma izvēles kritēriji un vērtēšanas kritēriji, norāde, vai pretendents ir tiesīgs iesniegt piedāvājuma variantus**
	1. Izraudzītais piedāvājuma izvēles kritērijs – viszemākā cena.
	2. Piedāvājuma variantu iesniegšana nav pieļaujama.
2. **Cita informācija**
	1. Objekta apskate: Nepieciešamības gadījumā Piegādātāji var iepazīties ar objektu iepriekš vienojoties par objekta apmeklējuma laiku ar kontaktpersonu. **Kontaktpersona “A” daļai un “B” daļai: V.Kalniņš** tālr.65440576, e-pasta adrese: vitalijs.kalnins@ip.daugavpils.lv). **Kontaktpersona “C” daļai: R.Osmane** tālr. 29192953. Pilnvarojums objekta apskatei nav nepieciešams.. Pasūtītājs nesedz Pretendenta vai ieinteresētā piegādātāja izmaksas, kas ir saistītas ar objekta apmeklējumu.
	2. Līguma maksājumi - atbilstoši iepirkuma līguma projektam.
	3. Ieinteresētā piegādātāja vai Pretendenta pienākums ir rūpīgi iepazīties ar iepirkuma nolikumu un citiem dokumentiem.
	4. Ieinteresētajam piegādātājam vai Pretendentam ir pienākums pārbaudīt un pārliecināties, ka visi iepirkuma dokumenti ir saņemti.
	5. Likumdošana. Tiek uzskatīts, ka Pretendenti, iesniedzot savus piedāvājumus, ir iepazinušies ar visiem Latvijā spēkā esošajiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.
	6. Darbi jāizpilda saskaņā ar Latvijas Republikas normatīvajiem aktiem un Eiropas Savienības normatīvajiem aktiem.
	7. Piedāvājuma naudas vienības. Piedāvātā līguma cena ir jānorāda EUR (*euro*) bez PVN.
	8. Iepirkuma dalībnieku alternatīvie piedāvājumi – netiek pieņemti.
	9. Izslēdzot pretendentu no dalības iepirkumā, pasūtītājs ņem vērā Publisko iepirkumu likumā noteikto regulējumu.
	10. Iepirkuma komisijas ir Publisko iepirkumu likumā paredzētās tiesības un pienākumi.

*Pielikums Nr.1*

 *iepirkuma nolikumam*

*ar identifikācijas Nr. DPD 2016/164*

***LĪGUMA PROJEKTS***

***Uzņēmuma līgums***

***„\_\_\_\_”***

Daugavpilī, 2016.gada \_\_\_\_.\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_,** reģistrācijas Nr.\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_ personā, kas rīkojas uz nolikuma pamata, tālāk tekstā Pasūtītājs, no vienas puses, un ……………….. „.................................”, reģistrācijas Nr. .............................., tās ………………… .............................. personā, kas rīkojas uz statūtu pamata, tālāk tekstā Būvuzņēmējs, no otras puses, abi kopā un katrs atsevišķi tālāk tekstā saukti Līdzēji, pamatojoties uz iepirkuma DPD 2016/164 komisijas 2016.gada \_\_\_\_\_\_\_\_\_\_\_\_\_\_\_ lēmumu \_\_\_\_\_\_\_\_\_\_\_\_\_\_\_\_\_\_\_\_ projekta ietvaros, noslēdz šādu Līgumu:

1. Līguma priekšmets

* 1. Ar šo "Pasūtītājs" uzdod un “Būvuzņēmējs" par samaksu uzņemas Līgumā noteiktajā kārtībā, termiņos un pienācīgā kvalitātē, ievērojot normatīvo aktu prasības, veikt būvdarbus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk tekstā – “Darbs") atbilstoši Būvuzņēmēja iesniegtajam piedāvājumam (Līguma pielikums Nr.1).

### “Darbi” sevī ietver visus Līgumā un tehniskajā specifikācijā noteiktos objekta izbūvei nepieciešamos būvdarbus, būvniecības vadību un organizēšanu, būvniecībai nepieciešamo materiālu un iekārtu iegādi, piegādi, ieregulēšanu, palaišanu un nodošanu ”Pasūtītājam", izpilddokumentācijas un citas dokumentācijas sagatavošanu un citas darbības, kuras izriet no šī līguma un normatīvo aktu prasībām.

### “Būvuzņēmējs” apliecina, ka viņš ir pienācīgi iepazinies ar tehnisko specifikāciju, tajā skaitā ar tajā ietvertajiem tehniskajiem zīmējumiem, paskaidrojuma rakstiem, darba apjomu, pielietojamiem materiāliem un prasībām.

### Atbilstoši Publisko iepirkumu likuma 67.¹panta regulējumam un Eiropas Savienības Tiesas praksei, lai tiktu nodrošināta vienlīdzīga un taisnīga attieksme pret visiem pretendentiem, līguma darbības laikā nedrīkst tikt veikti būtiski līguma grozījumi, izņemot Publisko iepirkumu likuma 67.¹ panta otrajā daļā noteiktajos gadījumos. Par būtiskiem līguma grozījumiem ir atzīstami tādi grozījumi, kas atbilst minētā panta trešās daļas regulējumam. Nepieciešamības gadījumā (ja projektētāja dēļ atsevišķie būvdarbu apjomi tika neprecīzi aprēķināti) Pasūtītājs ir tiesīgs vienpusēji samazināt darbu apjomus (bet ne vairāk kā 15 procentu apmērā no kopējās līguma summas), attiecīgi samazinot līguma maksājumu apmēru, pamatojoties uz izcenojumiem, kas ir noteikti Būvuzņēmēja piedāvājumā iepirkumam. Nepieciešamības gadījumā (ja projektētāja dēļ atsevišķie būvdarbu apjomi tika neprecīzi aprēķināti) Pasūtītājs, vienojoties ar Būvuzņēmēju, nepārsniedzot kopējo līguma summu, ir tiesīgs viena objekta ietvaros novirzīt ieekonomētus līdzekļus (pamatojoties uz izcenojumiem, kas ir noteikti Būvuzņēmēja piedāvājumā iepirkumam) iepriekš paredzētajiem darbu veidiem, kuru apjoms ir palielinājies nolūkā sasniegt projekta mērķus. Tiks apmaksāti tikai tādi darbi, kuri sākotnēji bija ietverti darbu daudzumu sarakstos, bet kuru apjoms ir palielinājies līguma izpildes laikā. Izmaiņas darbu apjomos tiks apstiprinātas ar attiecīgu izmaiņu aktu. Attiecībā uz papildu darbiem, kās sākotnēji iepirkuma dokumentācijā nebija paredzēti, atbilstoši to līgumcenai tiks veikts jauns iepirkums, piemērojot Publisko iepirkumu likuma regulējumu.

**1.5. Līguma izpildes termiņa pagarinājums.**

* + 1. Darbu izpildes termiņi var tikt pagarināti pēc Pušu rakstiskas vienošanās, ja:
			1. Būvdarbu izpildi tieši ietekmē nelabvēlīgi klimatiskie apstākļi – vēja ātrums pārsniedz 14 m/s, vidējā diennakts temperatūra ziemas periodā pārsniedz - 20°C;
			2. no būvuzņēmēja neatkarīgo apstākļu dēļ ar kompetentas institūcijas lēmumu Būvdarbi tiek apturēti uz laiku līdz Būvdarbu veikšanas rezultātā blakus esošajā būvē radušos bojājumu novēršanai;
			3. no būvuzņēmēja neatkarīgo apstākļu dēļ būvlaukumā tiek veikti avārijas darbi, proti, darbi, lai novērstu iepriekš neplānotus inženierkomunikāciju un/vai būvkonstrukciju bojājumus, kas var izsaukt cilvēku nelaimes gadījumus vai materiālus zaudējumus.
			4. būvlaukumā Darbu izpildes laikā tiek atrasti sprādzienbīstami priekšmeti, kuru izņemšana ilgst vairāk kā 2 (divas) darba dienas.
			5. būvlaukumā Darbu izpildes laikā tiek atrastas arheoloģiskās vērtības, kuru izņemšana ilgst vairāk kā 2 (divas) darba dienas.
			6. būvlaukumā Darbu izpildes laikā tiek konstatēti būtiskie šķēršļi (pazemes pamati, nedarbojošās komunikācijas u.tml.), kuri neļauj turpināt būvdarbus Līgumā paredzētajā Darbu izpildes termiņā un kuru esamība nebija paredzēta Tehniskajā specifikācijā.
			7. pasūtītājs rīko publisko iepirkumu papildus būvdarbu apjomiem, kurus atbilstoši būvniecības tehnoloģijas prasībām ir jāizpilda agrāk nekā Līgumā paredzētus būvdarbu veidus un kuri kavē Līgumā paredzētus būvdarbus.
		2. Līguma izpildes termiņa pagarinājumu aprēķina tikai un vienīgi uz to laika posmu, kurā eksistē šajā punktā minētais šķērslis. Ja vienlaikus pastāv vairāki iemesli, kuri dod tiesības uz pasūtījuma termiņa pagarinājumu, būvuzņēmējs nav tiesīgs uz pilnu pagarinājumu par katru iemeslu atsevišķi, un pasūtījuma termiņš var tikt pagarināts tikai uz vienu (garāko) no tiem. Būvuzņēmējam jādara viss iespējamais, lai līdz minimumam samazinātu līguma izpildes termiņa pagarinājumu.
		3. Termiņa pagarinājumu būvuzņēmējam rakstiski jāprasa nekavējoties tiklīdz attiecīgais kavējošais apstāklis ir iestājies. Ja būvuzņēmējam ir ziņas, ka kavējošais apstāklis vēl tikai var iestāties, taču šāda notikuma iestāšanās ticamības pakāpe ir pietiekami augsta, būvuzņēmējam nekavējoties jādara pasūtītājam zināms arī tas rakstiskā formā. Vienlaikus būvuzņēmējam jāiesniedz arī citi līgumā noteiktie paziņojumi un paskaidrojošā informācija attiecībā uz šo prasījumu, kas ir būtiska saistībā ar šo notikumu vai apstākļiem. Rakstisks paziņojums iesniedzams pēc iespējas ātrāk un ne vēlāk kā 5 (piecas) darba dienas kopš brīža, kad būvuzņēmējs ir uzzinājis, vai viņam vajadzēja uzzināt par šo notikumu vai apstākļiem. Ja būvuzņēmējs šo 5 (piecu) darba dienu laikā klusē, Būvuzņēmējs zaudē tiesības atsaukties uz šiem apstākļiem, izpildes laiks netiek pagarināts un pasūtītājs ir atbrīvots no jebkādas atbildības saistībā ar šo prasījumu.
		4. Ja vien likumā vai citā normatīvajā aktā nav norādīts tieši pretējais, jebkura līguma izpildes termiņa pagarinājuma pierādīšanas nasta gulstas uz būvuzņēmēju.
		5. Pats par sevi termiņa pagarinājums nemaina nekādus citus līguma nosacījumus un jebkurā gadījumā būvuzņēmējam ir pienākums pildīt visas tās līguma saistības, kas kavējošam apstāklim pastāvot ir iespējamas un ciktāl tās ir iespējamas.

1.6. Līgumā paredzēto būvapjomu koriģēšana vai Tehniskajā specifikācijā paredzēto materiālu un/vai iekārtu aizstāšana ar citiem risinājumiem.

* + 1. Līgumā paredzēto būvapjomu var koriģēt vai Tehniskajā specifikācijā paredzēto materiālu un/vai iekārtu var aizstāt ar citiem risinājumiem pēc Pušu rakstiskas vienošanās, ja:
			1. šāda nepieciešamība ir saistīta ar Līguma 1.5.1.2., 1.5.1.3, 1.5.1.6 vai 1.5.1.7 punktā paredzēto gadījumu;
			2. tehniskajā specifikācijā paredzētais materiālu vai iekārtas vairs neražo.
			3. Neviens no šajā punktā minētajiem gadījumiem nedod Būvuzņēmējam tiesības uz Līguma termiņa pagarinājumu.
		2. Līgumā paredzēto būvapjomu koriģēšana vai Tehniskajā specifikācijā paredzēto materiālu un/vai iekārtu aizstāšana ar citiem risinājumiem būvuzņēmējam rakstiski jāprasa nekavējoties un tiklīdz attiecīgais kavējošais apstāklis ir iestājies. Ja būvuzņēmējam ir ziņas, ka kavējošais apstāklis vēl tikai var iestāties, taču šāda notikuma iestāšanās ticamības pakāpe ir pietiekami augsta, būvuzņēmējam nekavējoties rakstiski jādara pasūtītājam zināms arī tas. Vienlaikus būvuzņēmējam jāiesniedz arī citi līgumā noteiktie paziņojumi un paskaidrojošā informācija attiecībā uz šo prasījumu, kas ir būtiska saistībā ar šo notikumu vai apstākļiem. Rakstisks paziņojums iesniedzams pēc iespējas ātrāk un ne vēlāk kā 5 (piecas) darba dienas kopš brīža, kad būvuzņēmējs ir uzzinājis, vai viņam vajadzēja uzzināt par šo notikumu vai apstākļiem. Specifikācijas dokumentācijā paredzēto materiālu nomaiņas nepieciešamība un pieļaujamība (vai piedāvātais materiāls un/vai iekārtas atbilst būvdarbu veikšanai) ir rakstiski jāsaskaņo ar Pasūtītāju. Ja būvuzņēmējs šo 5 (piecu) darba dienu laikā klusē, Būvuzņēmējs zaudē tiesības atsaukties uz šiem apstākļiem, Līgumā paredzēto būvapjomu koriģēšana vai Tehniskajā specifikācijā paredzēto materiālu un/vai iekārtu aizstāšana ar citiem risinājumiem netiek veikta un pasūtītājs ir atbrīvots no jebkādas atbildības saistībā ar šo prasījumu.
		3. Jebkura Līgumā paredzēto būvapjomu koriģēšanas vai Tehniskajā specifikācijā paredzēto materiālu un/vai iekārtu aizstāšanas ar citiem risinājumiem pierādīšanas nasta gulstas uz būvuzņēmēju.
		4. Pats par sevi Līgumā paredzēto būvapjomu koriģēšana vai Tehniskajā specifikācijā paredzēto materiālu un/vai iekārtu aizstāšana ar citiem risinājumiem nemaina nekādus citus līguma nosacījumus un jebkurā gadījumā būvuzņēmējam ir pienākums pildīt visas tās līguma saistības, kas kavējošam apstāklim pastāvot ir iespējamas un ciktāl tās ir iespējamas.

**2. Darbu apjoms un izpildes termiņi**

1. Būvuzņēmējs organizē un nodrošina būvdarbu sagatavošanu un veikšanu, ievērojot būvdarbu grafikā noteikto darbu veikšanas secību un termiņus. Būvuzņēmēja pienākums pabeigt visus Darbus, kā arī sagatavot un nodot Pasūtītājam visu ar būvdarbu veikšanu saistīto dokumentāciju \_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_.** Šajā termiņā nav iekļauts objekta pieņemšanas ekspluatācijā termiņš.
2. Būvuzņēmēja pienākums ir ne vēlāk kā 5 (piecu) darba dienu laikā no līguma noslēgšanas dienā:
	* 1. iesniegt Pasūtītājam visu šajā Līgumā noteikto risku, būvniecību, apdrošināšanas polišu kopijas (uzrādot oriģinālu); minētie dokumenti ir pievienojami Līgumam kā neatņemamas sastāvdaļas;
		2. saskaņā ar Līguma nosacījumiem, iesniegt Pasūtītājam līgumsaistību izpildes garantijas oriģinālu, minētais dokuments ir pievienojams Līgumam kā neatņemama sastāvdaļa.
3. Būvuzņēmēja pienākums uzsākt Objektā būvdarbus ne vēlāk kā 15 (piecpadsmit) darba dienu laikā pēc šī Līguma abpusējas parakstīšanas.
4. Ja Būvuzņēmējs nav savlaicīgi izpildījis Līguma 2.2. punkta noteikumus, tad būvdarbi nevar tikt uzsākti un Būvuzņēmējam iestājas atbildība par nokavējumu. Par līgumsaistību izpildes nodrošinājuma savlaicīgu neiesniegšanu, Izpildītājs maksā Pasūtītājam EUR 100 (viens simts euro) par katru nokavēto dienu.
5. Būvdarbu uzsākšanas brīdis tiek dokumentāli fiksēts.
6. Būvuzņēmējs vienas darba dienas laikā pēc Līguma noslēgšanas ieceļ sertificētu Atbildīgo būvdarbu vadītāju un tā vietnieku. Atbildīgais būvdarbu vadītājs veic Latvijas būvnormatīvos noteiktās funkcijas. Būvdarbu vadītāja vietnieks veic būvdarbu vadītāja funkcijas tā prombūtnes laikā.
7. Pabeidzot Līguma ietvaros paredzētos būvdarbus, būvuzņēmējs veic izpildīto būvdarbu, kā arī visas ar to saistītās dokumentācijas nodošanu Pasūtītājam saskaņā ar šī Līguma noteikumiem un Latvijas būvnormatīviem.
8. Ja rodas nepieciešamība veikt darbus, kādi nav paredzēti Līgumā vai darbu veikšanas projektā, tad Pasūtītājs un Būvuzņēmējs sastāda abpusējo aktu.
9. Gadījumā, ja veicot būvdarbus tiek atklāti Līdzējiem agrāk nezināmi objektīvi iemesli (tai skaitā neparedzētu papildus darbu veikšana), kas padara neiespējamu būvdarbu pabeigšanu noteiktajos termiņos, būvuzņēmēja pienākums ir nekavējoties mutiski informēt Līguma beigu rekvizītos norādīto Pasūtītāja atbildīgo darbinieku, kā arī ne vēlāk kā 3 (trīs) darba dienu laikā pēc minēto iemeslu konstatēšanas, iesniegt rakstveida paziņojumu Pasūtītājam.
10. **Būvuzņēmēja pienākumi**
	1. Ievērot iepirkuma Piedāvājuma nosacījumus.
	2. Ne vēlāk, kā trešajā darba dienā pēc Līguma parakstīšanas iesniegt Pasūtītājam būvdarbu grafiku.
	3. Būvniecības sākumposmā Būvuzņēmējs nodrošina pagaidu elektropieslēgumu un patstāvīgi veic norēķinus par patērēto elektroenerģiju līdz objekta nodošanai ekspluatācijā.
	4. Veikt būvdarbus kvalitatīvi, ievērojot tehniskākajā specifikācijā minētās prasības un apjomus, saskaņot būvdarbu veikšanas grafiku.
	5. Atbildēt par Latvijas būvnormatīvu un citu Latvijas Republikas normatīvo aktu noteikumu, Latvijas nacionālo standartu, kā arī materiālu un iekārtu piegādātāju izstrādātās tehnoloģijas ievērošanu visos sagatavotajos dokumentos un visu šajā Līgumā paredzēto būvdarbu veikšanas gaitā.
	6. Pirms būvdarbu uzsākšanas pieņemt no Pasūtītāja būvdarbiem paredzēto objektu pēc faktiskā stāvokļa 15 (piecpadsmit) darba dienu laikā pēc šī Līguma abpusējas parakstīšanas, Līdzējiem sastādot par to pieņemšanas - nodošanas aktu un izstrādāt būvdarbu veikšanas projektu saskaņā ar LBN 310-14.
	7. Pirms būvdarbu uzsākšanas pie objekta uzstādīt informācijas stendu, ja tas ir noteikts normatīvajā rakstā.
	8. Veikt būvdarbus ar savu darbaspēku vai, pēc rakstiskas saskaņošanas ar Pasūtītāju, pieaicināt licencētus būvuzņēmējus kā apakšuzņēmējus atsevišķu darbu izpildei, uzņemoties pilnu atbildību par apakšuzņēmēju darbu un iesniedzot Pasūtītājam apakšuzņēmēju speciālo atļauju, licenču vai sertifikātu kopijas attiecīgo darbu veikšanai. Būvuzņēmējs būvdarbu veic ar savu darbaspēku un, nepieciešamības gadījumā piesaistot apakšuzņēmējus, kuri norādīti iepirkumā iesniegtajā piedāvājumā vai kuru atbilstību iepirkuma nolikuma prasībām ir izvērtējis pasūtītājs.
	9. Veikt būvdarbus ar savu (īpašumā vai lietošanā esošu) aprīkojumu, transportu, materiāliem vai citiem nepieciešamajiem tehniskajiem līdzekļiem.
	10. Piegādāt darbam nepieciešamos materiālus, konstrukcijas un iekārtas saskaņā ar tehnisko specifikāciju un rakstveidā saskaņot ar Pasūtītāju attiecīgo iekārtu nomenklatūru, ja mainās piegādes noteikumi.
	11. Darbus izpildīt ar Latvijas Republikā / Eiropas Savienībā sertificētiem un kvalitatīviem materiāliem saskaņā ar tehnisko specifikāciju.
	12. Būvdarbu veikšanas procesā ievērot darba aizsardzības, ugunsdrošības un satiksmes drošības noteikumus, kā arī visu būvniecības uzraudzības dienestu priekšrakstus un veikt apkārtējās vides aizsardzības pasākumus, kas saistīti ar būvdarbiem Objektā, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām.
	13. Nodrošināt darba aizsardzības pasākumus Objektā, tai skaitā darbinieku instruēšanu par visu tehnisko iekārtu ekspluatāciju, kā arī veikt visas citas Latvijas Republikas normatīvajos aktos paredzētās darba drošības instruktāžas.
	14. Ar rīkojumu noteikt atbildīgās personas par darba aizsardzību un ugunsdrošību Objektā.
	15. Nodrošināt Objektā strādājošo ar nepieciešamajiem darba aizsardzības un ugunsdrošības līdzekļiem.
	16. Savlaicīgi instruēt Pasūtītāja Objekta apkalpojošo personālu par visu tehnisko iekārtu ekspluatāciju vai organizēt atbilstošas apmācības, pieaicinot iekārtu izgatavotāja speciālistus.
	17. Ierīkot darbam nepieciešamās palīgtelpas un segt visus ar šo palīgtelpu uzturēšanu saistītos izdevumus, tai skaitā par elektroenerģiju, ūdens apgādi, kanalizāciju un citiem komunālajiem pakalpojumiem, kā arī par telekomunikāciju pakalpojumiem visā savu būvdarbu veikšanas laikā.
	18. Uz sava rēķina nodrošināt Objekta un tam pieguļošās teritorijas, būvmateriālu, būvizstrādājumu, aprīkojuma un izpildīto darbu apsardzi visā Līguma darbības laikā.
	19. Nodrošināt segto darbu un nozīmīgo konstrukciju elementu uzrādīšanu Pasūtītājam, aktu sastādīšanu un iesniegšanu Pasūtītājam parakstīšanai.
	20. Nodrošināt visu nepieciešamo dokumentu atrašanos būvlaukumā, kuru uzrādīšanu var prasīt amatpersonas, kas ir tiesīgas kontrolēt būvdarbus.
	21. Nodrošināt visas būvdarbu izpildes procesā nepieciešamās dokumentācijas sagatavošanu un iesniegšanu Pasūtītājam, Projekta vadītājam un Projekta Būvuzraugam saskaņā ar projektu un Latvijas būvnormatīviem.
	22. Iesniegt pēc nepieciešamības izpildshēmas grafiskā un digitālā formātā.
	23. Būvdarbu veikšanas gaitā ievērot visus Projekta būvuzrauga izvirzītos nosacījumus, kas nav pretrunā ar šo Līgumu un Latvijas Republikā spēkā esošajiem normatīvajiem aktiem.
	24. Nodrošināt darba laikā Pasūtītājam, Projekta būvuzraugam, autoruzraugam, kā arī būvniecības uzraudzības dienestu pārstāvjiem brīvu un drošu piekļūšanu Objektam.
	25. Nodrošināt tīrību būvdarbu teritorijā un visā Būvuzņēmēja darbības zonā atbilstoši esošajiem normatīviem vai noteikumiem, nekavējoši veikt visa veida darbības, kas saistītas ar šī Līguma izpildes, rezultātā radīto tīrības normu vai noteikumu pārkāpšanas seku novēršanu.
	26. Nodrošināt Objektu ar nepieciešamajām ierīcēm visu būvgružu aizvākšanai, kā arī nodrošināt to regulāru izvešanu uz speciāli ierīkotām vietām.
	27. Ne vēlāk kā būvdarbu pabeigšanas dienā veikt visu būvgružu izvešanu no Objekta un teritorijas sakārtošanu, kā arī Objekta atbrīvošanu no Būvuzņēmējam un apakšuzņēmējam piederošiem, darba rīkiem un inventāra.
	28. Rakstveidā nekavējoties informēt Pasūtītāju, un Projekta Būvuzraugu par visiem apstākļiem, kas atklājušies būvdarbu izpildes procesā un var neparedzēti ietekmēt būvdarbu izpildi.
	29. Rakstveidā saskaņot ar Pasūtītāju un Projekta būvuzraugu jebkuru būvdarbu izpildes procesā radušos nepieciešamo atkāpi no Līdzēju sākotnējās vienošanās.
	30. Savlaicīgi brīdināt Pasūtītāju, Projekta vadītāju un Projekta Būvuzraugu, ja būvdarbu izpildes gaitā radušies apstākļi, kas var būt bīstami cilvēku veselībai vai dzīvībai, un veikt visus nepieciešamos pasākumus, lai tos novērstu.
	31. Līdz katra mēneša 7 (septītajam) datumam iesniegt Pasūtītājam atskaiti par iepriekšējā kalendārā mēneša ietvaros paveikto būvdarbu norises gaitu, rezultātiem un termiņu ievērošanu.
	32. Pildīt visus citus no šī Līguma un Latvijas būvnormatīviem izrietošos Būvuzņēmēja pienākumus.
	33. Savlaicīgi rakstiski informēt Pasūtītāju par jebkuru būvuzņēmēja pamanītu kļūdu projektā, neveiksmīgu būvprojekta risinājumu, materiālu vai metožu pielietojumu.
	34. Nodrošināt atbildīgā būvdarbu vadītāja vai viņa vietnieka atrašanos Objektā visā darba dienas garumā un izpildāmo darbu kontroli no minēto personu puses.
	35. Būvuzņēmējam ir pienākums rakstveidā saskaņot ar būvuzraugu Darbu veikšanas secību, kā arī citus jautājumus, kas skar līguma izpildes procesu.
	36. Pēc Pasūtītāja pieprasījuma sniegt Pasūtītajam informāciju par norēķiniem ar apakšuzņēmumiem.
11. **Pasūtītāja pienākumi.**
	1. Izsniegt Pasūtītāja rīcībā esošo dokumentāciju, kas nepieciešama Būvuzņēmējam līgumsaistību izpildei.
	2. Savlaicīgi veikt visus nepieciešamos maksājumus.
	3. Būvdarbu tehniskajai uzraudzībai nozīmēt būvuzraugu.
	4. Pasūtītājs var rakstiski pilnvarot savu pienākumu pildīšanu citām personām, pilnvarā norādot pilnvarojuma robežas, pilnvarnieka funkcijas un uzdevumus par to pirmajām kārtām informējot Būvuzņēmēju. Atbilstoši, par Pasūtītāja izsniegtās pārstāvības pilnvaras atsaukšanu pirmkārt tiek informēts Būvuzņēmējs.
	5. Finansējuma trūkuma dēļ Pasūtītājam ir tiesības:
		1. apturēt darbu izpildi. Darbu apturēšanas gadījumā, Puses veic grozījumus Darbu izpildes grafikā, grozot tikai darbu izpildes termiņus, nevis darbu izpildes ilgumu. Pasūtītāja tiesības apturēt darbu izpildi nav uzskatāmas par Pasūtītāja vainu un nevar būt par pamatu Būvuzņēmējam prasīt no Pasūtītāja jebkādu kompensāciju, atlīdzību vai līgumsodu;
		2. neapturot darbu izpildi, grozīt darbu apmaksas grafiku. Darbu apmaksas grafika grozīšanas gadījumā Puses groza tikai maksājumu veikšanas termiņus, nevis maksājumu summu. Pasūtītāja tiesības grozīt darbu apmaksas grafiku nav uzskatāmas par Pasūtītāja vainu un nevar būt par pamatu Būvuzņēmējam prasīt no Pasūtītāja jebkādu kompensāciju, atlīdzību vai līgumsodu.
12. **Maksāšanas noteikumi.**
	1. Līguma summa bez PVN par darbu veikšanu saskaņā ar tehnisko specifikāciju un Finanšu piedāvājumu iepirkumam, sastāda ............... EUR (.........................................................................................). PVN 21% sastāda .................... EUR (............................................................................................). Pavisam kopā Līguma summa ar PVN sastāda .................... EUR (............................................................................................). Pasūtītājs pievienotās vērtības nodokli (PVN) aprēķina un maksā valsts budžetā piemērojot likumā „Pievienotās vērības nodokļa likums” 142.pantā noteikto nodokļa apgriezto (reverso) maksāšanas kārtību.
	2. Līguma summa ietver samaksu par šī Līguma ietvaros paredzēto Būvuzņēmēja saistību izpildi – darbu, materiāliem, mehānismu izmaksām, iekārtu izmaksām un visiem citiem izdevumiem.
	3. Apmaksa par būvdarbu izpildi tiks veikta šādā kārtībā :
		1. Maksājumi par darbiem tiek veikti ik mēnesi, atbilstoši izpildīto darbu apjomam (ja Pasūtītajam  ir pieejami finanšu līdzekļi). Maksājumi veicami pēc Būvuzņēmēja piestādīto rēķinu un akta par izpildīto būvdarbu (formas Nr. 2., formas Nr.3.) apstiprināšanas 30 (trīsdesmit) darba dienu laikā. Akts – forma Nr.2, forma Nr.3 un rēķins jāiesniedz Pasūtītājam apstiprināšanai līdz katra mēneša 7.datumam.
		2. No katra ikmēneša maksājuma Pasūtītājs ietur garantijas summu 5% apmērā. Ieturētā garantijas summa 5% apmērā no Līguma summas tiek apmaksāta 30 darba dienu laikā pēc Objekta nodošanas ekspluatācijā un bankas vai apdrošināšanas sabiedrības garantijas iesniegšanas. Laika posmā, kamēr Būvuzņēmējs nav iesniedzis minēto garantiju, Pasūtītājs ir tiesīgs novirzīt ieturēto garantijas summu defektu novēršanai.
		3. No katra ikmēneša maksājuma Pasūtītājs ietur summu 0,5% (nulle komats pieci procenti) apmērā (līdz Objekta nodošanai ekspluatācijā). Ieturētā summa tiek apmaksāta 30 darba dienu laikā pēc Objekta nodošanas ekspluatācijā.
		4. Gadījumā, ja iesniedzot piedāvājumu iepirkumam Būvuzņēmējs ir pieprasījis priekšapmaksu, pasūtītājs veic šo priekšapmaksas maksājumu (\_\_\_\_\_ % apmērā no līguma summas) 20 darba dienu laikā pēc līguma parakstīšanas, Būvuzņēmēja rēķina saņemšanas un bankas galvojuma par priekšapmaksas atmaksas nodrošinājumu saņemšanas. Priekšapmaksa tiks ieturēta no katra ikmēneša maksājuma (\_\_\_\_\_ % apmērā no ikmēneša maksājuma summas).
		5. Iespējamais sadārdzinājums līguma realizācijas laikā netiks papildus apmaksāts.
13. **Būvdarbu nodošana Pasūtītājam un objekta nodošana ekspluatācijā**
	1. Pēc katra nozīmīga konstrukcijas elementa vai segto darbu pabeigšanas saskaņā ar spēkā esošajiem Latvijas būvnormatīviem, būvuzņēmējs par to rakstiski paziņo Pasūtītājam un veic to uzrādīšanu un nodošanu Pasūtītājam.
	2. Gadījumā, ja Pasūtītājs ir konstatējis nozīmīga konstrukcijas elementa vai segto darbu neatbilstību tehniskajai specifikācijai, kā arī, ja Būvuzņēmējs nav pieaicinājis Pasūtītāju šādu darbu pārbaudē, visus izdevumus sakarā ar neatbilstības novēršanu un konstrukciju vai segto darbu atklāšanu un uzrādīšanu Pasūtītājam sedz Būvuzņēmējs.
	3. 5 (piecu) darba dienu laikā pēc akta par izpildītajiem būvdarbiem – formas Nr. 2. saņemšanas Pasūtītājs un Būvuzraugs pārbauda izpildīto būvdarbu apjomu un kvalitāti, kā arī būvdarbu izpildes dokumentāciju un paraksta aktu vai noformē rakstveida motivētu atteikumu būvdarbus pieņemt.
	4. Pasūtītājam ir tiesības atteikties no būvdarbu pieņemšanas, ja būvdarbu pieņemšanas procesā tiek konstatēti kvalitātes trūkumi, paveikto būvdarbu neatbilstība šī Līguma noteikumiem vai Latvijas Republikas normatīvajiem aktiem. Pēc attiecīgo trūkumu novēršanas Būvuzņēmējs atkārtoti veic būvdarbu nodošanu Pasūtītājam. Pasūtītājs 10 (desmit) darba dienu laikā pēc akta par izpildītajiem būvdarbiem saņemšanas pārbauda izpildīto būvdarbu apjomu un kvalitāti, kā arī būvdarbu izpildes dokumentāciju un paraksta aktu vai noformē rakstveida motivētu atteikumu būvdarbus pieņemt.
	5. Būvdarbu pieņemšanas laikā konstatēto defektu novēršana neatbrīvo Būvuzņēmēju no atbildības par būvdarbu kalendārā grafika neievērošanu.
	6. Pēc šajā Līgumā paredzēto būvdarbu pabeigšanas Būvuzņēmējs par to rakstiski paziņo Pasūtītājam un veic būvdarbu nodošanu.
	7. Paveikto būvdarbu nodošanai Līdzēji izveido Darba komisiju, kuras sastāvā ietilpst Pasūtītāja pārstāvis, Būvuzņēmēja pārstāvis, Projekta būvuzraugs, Autoruzraugs. Darba komisija pārbauda izpildīto būvdarbu apjomu un kvalitāti un sastāda nodošanas – pieņemšanas aktu, ko paraksta visi Darba komisijas locekļi. Jebkurš no Darba komisijas locekļiem ir tiesīgs neparakstīt nodošanas – pieņemšanas aktu, tam pievienojot rakstisku motivētu atteikšanos no būvdarbu pieņemšanas. Pēc attiecīgo trūkumu novēršanas Būvuzņēmējs veic atkārtotu būvdarbu nodošanu.
	8. Pasūtītājs ir tiesīgs noteikt jebkura risinājuma ekspertīzi, pieaicinot neatkarīgus ekspertus. Ekspertīzes izdevumus sedz Pasūtītājs, izņemot gadījumus, kad ekspertīzes rezultātā tiek konstatēti trūkumi vai nepilnības, kas radušies Būvuzņēmēja vainas, nolaidības vai neuzmanības dēļ. Šādā gadījumā ekspertīzes izdevumus sedz Būvuzņēmējs.
	9. Pasūtītājs sadarbībā ar Būvuzņēmēju veic Objekta nodošanu ekspluatācijā Latvijas būvnormatīvos noteiktajā kārtībā. Objekts kopumā no Būvuzņēmēja ir pieņemts ar brīdi, kad parakstīts un apstiprināts akts par būves pieņemšanu ekspluatācijā.
	10. Ja Objekts kopumā netiek pieņemts ekspluatācijā, tad Būvuzņēmējs par saviem līdzekļiem un ar saviem spēkiem novērš ekspluatācijā pieņemšanas komisijas lēmumā norādītos trūkumus vai defektus, sastādot un parakstot aktu ar Pasūtītāju par trūkumu vai defektu novēršanas termiņiem. Pēc lēmuma izpildes Līdzēji veic atkārtotu Objekta nodošanu ekspluatācijā.
	11. Visi papildus izdevumi par atkārtotu nodošanas – pieņemšanas komisijas darbu tiek ieturēti no gala samaksas par Objektu kopumā.
14. **Garantijas**
	1. Būvuzņēmējs garantē izpildīto būvdarbu kvalitāti un atbilstību šī Līguma noteikumiem un Latvijas Republikas normatīvajiem aktiem.
	2. „Garantēšana” šī Līguma izpratnē nozīmē, ka Līdzējs, kurš devis garantijas, apņemas atlīdzināt visus zaudējumus, ja tā izteiktie apgalvojumi izrādās nepatiesi vai arī uzņemtās saistības netiek izpildītas.
	3. Būvuzņēmēja izpildīto būvdarbu garantijas termiņš ir \_\_\_\_\_\_\_\_\_\_\_\_\_ (ne mazāks kā 5 gadi) pēc būves nodošanas ekspluatācijā.
	4. Garantijas termiņā konstatētos defektus un citus trūkumus Būvuzņēmējs apņemas novērst saviem spēkiem un par saviem līdzekļiem. Defektu un trūkumu novēršanas termiņš tiek noteikts pusēm vienojoties, bet, ja vienošanos panākt neizdodas, Pasūtītājs ir tiesīgs pieprasīt veikt neatkarīgu ekspertīzi, kuras slēdziens attiecībā uz trūkumu un defektu novēršanas termiņu Būvuzņēmējam ir obligāts. Ekspertīze tiek veikta uz Būvuzņēmēja rēķina. Ja Būvuzņēmējs nokavē savstarpēji nolīgto vai ekspertīzes noteikto termiņu, tad par šo nokavējumu iestājas sankcijas, kādas šajā līgumā paredzētas par saistību izpildes nokavējumu. Būvuzņēmējam ir pienākums šos darbus veikt ar tādu pat darbaspēka un tehnikas resursu apjomu, kā Līguma ietvaros veiktos darbus, un darbaspēka un tehnikas resursu noslodze citos Būvuzņēmēja objektos nevar būt par iemeslu savstarpēju nolīgtā vai Ekspertīzes noteiktā termiņa nokavējumam.
	5. Ja Būvuzņēmējs garantijas termiņā atsakās novērst konstatētos defektus vai nenovērš tos noteiktajā termiņā, Pasūtītājam ir tiesības šo darbu veikšanu uz Būvuzņēmēja rēķina uzdot trešajai personai.
	6. Būvuzņēmējs nodrošina, ka tā iegādāto materiālu ražotāju un pārdevēju garantijas tiek nodotas Pasūtītājam.
	7. Būvuzņēmējs apņemas ne vēlāk kā līguma parakstīšanas dienā iesniegt Pasūtītājam šādus Pasūtītāja akceptētas bankas garantijas vai apdrošināšanas sabiedrības garantijas oriģinālus:
		1. Līguma saistību izpildes nodrošinājuma bankas garantija vai apdrošināšanas sabiedrības garantija par summu 10% (desmit procenti) apmērā no Līguma summas.
	8. Būvuzņēmējam ir pienākums pēc būves nodošanas ekspluatācijā iesniegt Pasūtītājam bankas, vai, ja Pasūtītājs tam piekrīt, LR darbojošās Pasūtītāja akceptētas apdrošināšanas sabiedrības garantiju oriģinālu par summu 5% (pieci procenti) apmērā no Objekta Kopējo Būvdarbu Realizācijas Tāmes par būvdarbu veikšanu garantijas laikā atklāto defektu novēršanai.
	9. Būvuzņēmējs garantē, ka pašlaik pret Būvuzņēmēju nav, vai, pēc viņa labākās pārliecības, nedraud un netiek uzsākta tiesāšanās, arbitrāža, vai arī citi administratīvi procesi, kas varētu (ja netiek pierādīts pretējais) būtiski nelabvēlīgi ietekmēt Būvuzņēmēja finansiālo stāvokli vai Būvuzņēmēju spēju izpildīt jebkādas viņa saistības sakarā ar šo Līgumu.
	10. Būvuzņēmējs apliecina, ka ir ……………………, kas likumīgi dibināta un darbojas saskaņā ar Latvijas Republikas likumdošanu; un Būvuzņēmējs ir likumīgs savu aktīvu īpašnieks un tam ir tiesības un pilnvaras veikt darījumus, ko tas veic.
15. **Atbildība**
	1. Līdzēji ir savstarpēji atbildīgi par neuzmanības vai ļaunprātības rezultātā otram Līdzējam nodarītajiem zaudējumiem, tajā skaitā par savu darbinieku vai pilnvaroto personu neuzmanības vai ļaunprātības rezultātā otram Līdzējam nodarītajiem zaudējumiem. Negūtā peļņa Līdzējiem nav jāatlīdzina.
	2. Būvuzņēmējs uzņemas pilnu atbildību par mantiskajiem zaudējumiem, kas var rasties Pasūtītājam vai trešajām personām, Būvuzņēmējam veicot šajā Līgumā paredzētos darbus, un apņemas patstāvīgi atrisināt visas pretenzijas un prasības, kādas šajā sakarā izvirza trešās personas vai Pasūtītājs.
	3. Būvuzņēmējs ir atbildīgs pret Pasūtītāju un trešajām personām par visiem zaudējumiem, kuri radušies Būvuzņēmēja nodarbināto apakšuzņēmēju saistību izpildes ietvaros.
	4. Līdzēji ir savstarpēji atbildīgi par sniegto ziņu patiesumu un pilnību.
	5. Būvuzraudzība un autoruzraudzība neatbrīvo Būvuzņēmēju no atbildības par būvdarbu kvalitāti, atbilstību būvprojektam, Latvijas būvnormatīviem un citiem Latvijas Republikas normatīvajiem aktiem.
	6. Būvuzņēmējs ir atbildīgs un sedz visus zaudējumus Pasūtītājam gadījumā, ja ar kompetentas institūcijas lēmumu tiek apturēta būvdarbu veikšana sakarā ar Būvuzņēmēja pieļautiem šī Līguma noteikumu pārkāpumiem.
16. **Apdrošināšana un garantija**
	1. Būvuzņēmējs par saviem līdzekļiem apdrošina savu atbildību tādā apmērā, kas nodrošina visu zaudējumu atlīdzību, kuri var rasties Pasūtītājam vai trešajām personām Būvuzņēmēja darbības vai bezdarbības, vai to seku rezultātā būvdarbu vai būves ekspluatācijas laikā, tajā skaitā veicot šādu risku apdrošināšanu:
		1. Veic Celtniecības visu risku apdrošināšanu (CAR) Līguma summas apmērā līdz Objekta nodošanai ekspluatācijā;
		2. civiltiesiskās atbildības pret trešajām personām apdrošināšana 30% no Līgumā paredzētās atlīdzības par būvdarbu veikšanu līdz garantijas termiņa beigām.
		3. Būvuzņēmējs iesniedz Pasūtītājam visu nepieciešamo apdrošināšanas polišu kopijas Līgumā noteiktajā kārtībā.
	2. Gadījumā, ja Būvuzņēmējs neiesniedz apdrošināšanas polišu kopijas noteiktajā termiņā, Pasūtītājs ir tiesīgs pats veikt apdrošināšanu, atskaitot ieguldīto apdrošināšanas prēmiju summu no Būvuzņēmējam izmaksājamās summas par būvdarbu veikšanu.
17. **Sankcijas**
	1. Ja Būvuzņēmējs neuzsāk būvdarbus noteiktajā termiņā, tad veicot norēķinu no Būvuzņēmējam izmaksājamās summas ietur līgumsodu 0,05% apmērā no Līguma summas par katru nokavēto dienu.
	2. Ja Būvuzņēmējs nokavē būvdarbu grafikā paredzētus būvdarbu izpildes termiņus, Pasūtītājs, veicot norēķinu par kārtējo mēnesi, no Būvuzņēmējam izmaksājamās summas ietur līgumsodu 0,05% apmērā no attiecīgā kalendārā mēneša ietvaros nepaveikto būvdarbu summas par katru nokavēto dienu.
	3. Ja Būvuzņēmējs nokavē būvdarbu izpildes galīgo termiņu, Pasūtītājs, veicot norēķinu, no Būvuzņēmējam izmaksājamās summas ietur līgumsodu 0,05% apmērā no neizpildīto darbu summas par katru nokavēto dienu.
	4. Līgumsods vienmēr tiek aprēķināts par būvdarbu gala termiņa nokavējumu, arī tad, ja „Būvdarbu kalendārajā grafikā” nav atsevišķas vienošanās, par kuru termiņu nokavējumu tiks aprēķināts līgumsods.
	5. Līgumsods tiek atmaksāts Būvuzņēmējam, ja Būvuzņēmējs pabeidz būvdarbus paredzētajā termiņā, un Objekts pēc saskaņošanas kalendārā grafika tiek nodots ekspluatācijā.
18. **Nepārvarama vara**
	1. Līdzēji nav atbildīgi par līgumsaistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Par nepārvaramu varu Līdzēji uzskata ugunsgrēkus, dabas katastrofas, militāru agresiju, streiku, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē izpildīt šo Līgumu, un kas nav izveidojusies kā Līdzēju darbības vai bezdarbības tiešas vai netiešas sekas, kurus Līdzēji nav paredzējuši un nav varējuši paredzēt, noslēdzot šo Līgumu. Par nepārvaramas varas apstākļu esamību pusei, kurai šie apstākļi radušies, jāapstiprina un jāpierāda ar LR Rūpniecības un tirdzniecības kameras apstiprinātu izziņu par šādu apstākļu esamību.
	2. Ja iestājas nepārvaramas varas apstākļi, Līdzējam ir pienākums nekavējoties mutiski informēt Līguma beigu rekvizītos norādīto otra Līdzēja atbildīgo darbinieku, kā arī ne vēlāk kā 2 (divu) darba dienu laikā pēc minēto iemeslu konstatēšanas iesniegt rakstveida paziņojumu otram Līdzējam. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar šo Līgumu un izpildes termiņu. Paziņojumā jānorāda termiņš, kad būs iespējams turpināt šajā Līgumā paredzēto pienākumu izpildi.
	3. Līdzēji var vienpusēji izbeigt šo Līgumu, ja nepārvaramas varas apstākļi turpinās ilgāk par 2 (diviem) kalendārajiem mēnešiem. Šajā gadījumā neviens no Līdzējiem nav tiesīgs prasīt tādējādi radušos zaudējumu atlīdzību. Ja līgums tiek izbeigts nepārvaramas varas apstākļu dēļ, Pasūtītājs veic norēķinus par faktiski izpildītajiem būvdarbiem.
	4. Nepārvaramas varas apstākļiem beidzoties, Līdzējam, kurš pirmais konstatējis minēto apstākļu izbeigšanos, ir pienākums nekavējoties iesniegt rakstisku paziņojumu otram Līdzējam par minēto apstākļu beigšanos.
19. **Vadības sanāksmes**
	1. Līguma darba vadībai, koordinācijai un kontrolei Pasūtītājs nozīmē savu pārstāvi.
	2. Būvuzņēmējs norīko pilnvaroto pārstāvi, kurš darbu izpildes procesā pārstāvēs galveno būvuzņēmēju.
	3. Vadības sanāksmes tiek rīkotas vienu reizi nedēļā ar Pasūtītāju saskaņotā laikā. Tajās piedalās Pasūtītāja pārstāvis, Būvuzņēmēja pārstāvis, Projekta Būvuzraugs, Autoruzraugs, kā arī nepieciešamības gadījumā pieaicinātie speciālisti.
	4. Pasūtītāja atbildīgā persona līguma izpildes jautājumos \_\_\_\_\_\_\_\_\_\_\_\_\_\_\_\_\_\_\_\_\_.
20. **Līguma laušana, Līguma darbības pārtraukšana**
	1. Pasūtītājs ir tiesīgs vienpusēji izbeigt šo Līgumu, paziņojot par to Būvuzņēmējam rakstveidā 5 (piecas) kalendārās dienas iepriekš šādos gadījumos:
		1. ja Būvuzņēmējs nepieņem būvlaukumu un neuzsāk būvdarbus Līgumā noteiktajā termiņā. Līgums tomēr netiek izbeigts, ja Būvuzņēmējs minēto 5 (piecu) darba dienu laikā pierāda, ka nav vainojams pie būvdarbu neuzsākšanas noteiktajā termiņā;
		2. ja Būvuzņēmējs pēc Pasūtītāja rakstveida brīdinājuma, kurā ir brīdinājums par Līguma laušanu, saņemšanas un tajā norādīto pārkāpumu novēršanas 2 (divas) reizes atkārtoti 10 (desmit) kalendāro dienu laikā ir pieļāvis brīdinājumā minētos Līguma noteikumu pārkāpumus un/vai ignorē Pasūtītāja brīdinājumu un prasību par pārkāpumu novēršanu;
		3. ja pēc Pasūtītāja pieprasījuma neatkarīga būvtehniskā ekspertīze, kuras sastāvu rakstveidā apstiprinājuši abi Līdzēji, ir konstatējusi, ka Būvuzņēmējs būvdarbus veic nekvalitatīvi vai neatbilstoši tehniskajai specifikācijai vai Latvijas būvnormatīviem, kas būtiski varētu ietekmēt Objekta tālāko ekspluatāciju;
		4. Būvuzņēmējs pārkāpj kādu no šī Līguma noteikumiem, un šāds pārkāpums, pēc Pasūtītāja viedokļa, var būtiski ietekmēt Būvuzņēmēja spējas pildīt savas saistības saskaņā ar šo Līgumu;
		5. notiek jebkāds gadījums vai gadījumu virkne, kam pēc Pasūtītāja viedokļa ir būtiska nelabvēlīga ietekme uz Būvuzņēmēja komercdarbību, aktīviem, darbību vai finansiālo stāvokli, kas iespaido Būvuzņēmēja spēju izpildīt saistības saskaņā ar šo Līgumu.
		6. ja šī līguma izpildes laikā iestājas viens no zemāk minētajiem gadījumiem:
* ja Būvuzņēmējs pārtrauc būvdarbu izpildi Objektā uz 5 (piecām) dienām vai tā izpilde nenotiek paredzēto darbu apjomā, bet esošajā būvdarbu grafikā šāds darbu pārtraukums nav paredzēts un šo pārtraukumu nav apstiprinājis Pasūtītājs;
* ja Būvuzņēmēja pārstāvis neierodas Pušu noteiktajās vadības sanāksmēs atbilstoši šī līguma 12. punktam 2 (divas) reizes pēc kārtas;
* Pret Būvuzņēmēju tiek iesniegta prasība par atzīšanu par maksātnespējīgu;
* Tiek veiktas piespiedu darbības no trešo personu puses, kā rezultātā tiek apķīlāta (aprakstīta) Būvuzņēmēja manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros.
	1. Jebkurš Līdzējs var izbeigt šī Līguma darbību 30 (trīsdesmit) darba dienas pēc rakstveida brīdinājuma iesniegšanas otram Līdzējam, ja otrs Līdzējs nav pildījis savus pienākumus un nav novērsis savu Līguma noteikumu pārkāpumu 30 (trīsdesmit) darba dienu laikā kopš rakstiska brīdinājuma saņemšanas, izņemot šī Līguma 14.1. noteiktajos gadījumos.
	2. Jebkurā Līguma izbeigšanas gadījumā vainīgajam Līdzējam ir pienākums atlīdzināt otram Līdzējam ieguldītos līdzekļus un izdevumus, kas radušies sakarā ar to, ka vainīgais Līdzējs nav pildījis Līgumā noteiktos pienākumus.
	3. Būvuzņēmējam ir pienākums pārtraukt būvdarbu izpildi ar Pasūtītāja paziņojuma par Līguma izbeigšanu saņemšanas brīdi. Līguma izbeigšanas gadījumā, veicot galīgo norēķinu, Pasūtītājs samaksā Būvuzņēmējam par līdz paziņojuma saņemšanas dienai Objektā izpildītajiem būvdarbiem, izmantotajiem materiāliem un piegādātajām iekārtām. Pēc būvdarbu pārtraukšanas, Būvuzņēmējam jāatstāj Objekts 7 (septiņu) kalendāro dienu laikā, aizvācot savas mantas, instrumentus, strādnieku vagoniņus, izvedot būvgružus un atstājot Objektu sakārtotā vidē.
1. **Nobeiguma noteikumi**
	1. Visas domstarpības, kas ir saistītas ar šī Līguma izpildi, Līdzēji risina pārrunu ceļā, bet, ja vienošanos nav iespējams panākt 15 (piecpadsmit) kalendāro dienu laikā, tad tiesā, Latvijas Republikas normatīvajos aktos noteiktā kārtībā.
	2. Līdzēju strīdi, kas rodas būvdarbu un materiālu kvalitātes novērtēšanā būvdarbu veikšanas vai garantijas termiņa laikā, risināmi, pieaicinot neatkarīgu(s) sertificētu(s) ekspertu(s) vai valsts ekspertīzes institūcijas, un ekspertīzes izdevumus sedz Līdzējs, kurš saskaņā ar ekspertīzes slēdzienu ir vainojams. Ja ekspertīze nekonstatē pārkāpumus, ekspertīzes izdevumus sedz Līdzējs, kurš ekspertīzi ierosinājis.
	3. Ja kāds no Līguma punktiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
	4. Nevienam no Līdzējiem nav tiesību nodot šajā Līgumā noteiktās saistības trešajai personai bez otra Līdzēja rakstiskas piekrišanas.
	5. Šī Līguma noteikumi ir saistoši Līdzējiem un pilnā apmērā pāriet uz Līdzēju tiesību un saistību pārņēmējiem.
	6. Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikas normatīvajiem aktiem.
	7. Visi šī Līguma grozījumi ir noformējami rakstveidā un iegūst spēku ar brīdi, kad tos parakstījuši abi Līdzēji.
	8. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Līdzēji informē viens otru 10 (desmit) darba dienu laikā. Ja kāds no Līdzējiem neinformē otru Līdzēju par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otram Līdzējam.
	9. Līgums tiek sastādīts uz \_\_\_ (\_\_\_\_\_\_\_\_\_\_\_\_\_\_\_) lapām latviešu valodā un parakstīts divos eksemplāros, pa vienam eksemplāram katram Līdzējam. Abiem eksemplāriem ir vienāds juridiskais spēks.
2. **Līdzēju juridiskās adreses, rekvizīti un paraksti**

*Pielikums Nr.2*

*iepirkuma nolikumam*

*ar identifikācijas Nr. DPD 2016/164*

**PIETEIKUMS DALĪBAI IEPIRKUMā**

“**Remontdarbi Daugavpils 16.vidusskolā, Daugavpils Vienības pamatskolā un Vienības namā**”

iepirkuma identifikācijas nr.DPD 2016/164

**Pretendents:**

|  |  |  |
| --- | --- | --- |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| reģ. nr. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| juridiskā adrese: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| telefona/faksa numurs:e-pasts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| **Bankas rekvizīti:** |  |  |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| kods: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| konts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| persona, kura tiesīga pārstāvēt pretendentu jeb pilnvarotās personas/amats/vārds/ uzvārds | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |

ar šī pieteikuma iesniegšanu pretendents:

* piesakās piedalīties iepirkuma, iepirkuma identifikācijas nr.DPD 2016/164);
* apņemas sniegt Pakalpojumu atbilstoši tehniskajai specifikācijai, piekrīt iepirkuma Nolikumā izvirzītajām prasībām, Nolikuma noteikumi ir skaidri un saprotami;
* apliecina, ka piekrīt Nolikumam pievienotā līguma projekta noteikumiem un līguma slēgšanas tiesības piešķiršanas gadījumā slēgs līgumu ar Pasūtītāju, saskaņā ar pievienotā līguma projekta tekstu;
* garantē, ka visa piedāvājumā sniegtā informācija un ziņas ir patiesas.

2016.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(paraksttiesīgas personas vai tās pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

*Pielikums Nr.3*

*iepirkuma nolikumam*

*ar identifikācijas Nr. DPD 2016/164*

**Pretendenta finanšu piedāvājums**

**Iepirkumam DPD 2016/164**

**“\_\_\_\_” daļai**

**Pretendents:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# **Iepirkuma nosaukums:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kam:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**No:**

### Pārskatot augšminētos iepirkuma dokumentus un Līguma projekta noteikumus, mēs, apakšā parakstījušies, piedāvājam veikt un pabeigt remontdarbus \_\_\_\_\_\_\_\_\_\_\_\_dienu laikā un izlabot jebkurus defektus, kā to paredz Līguma noteikumi, tehniskās specifikācijas prasības.

|  |
| --- |
| **Piedāvātā līgumcena (EUR bez PVN):** |
|  |

1. Mēs apņemamies, ja mūsu Piedāvājums tiks pieņemts, iepirkuma nolikumā ietvertos Darbus uzsākt un pabeigt Piedāvājumā noteiktajā laikā.
2. Šis piedāvājums ir spēkā līdz **2017.gada 1.februārim** un tas mums būs saistošs un var tikt apstiprināts jebkurā brīdī līdz noteiktā perioda beigām.

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(vieta) (datums)

Paraksts \_\_\_\_\_\_\_\_\_\_\_\_\_\_\_\_\_\_ (statuss)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pilnvarots parakstīt piedāvājumu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vārdā

*Pielikums Nr.4*

*iepirkuma nolikumam*

*ar identifikācijas Nr. DPD 2016/164*

**TEHNISKĀ SPECIFIKĀCIJA**

Tehniskā specifikācija iepirkuma “A” daļai, “B” daļai un “C” daļai (ar pielikumiem) ir

publicēta Daugavpils pilsētas domes mājas lapā www.daugavpils.lv

*Pielikums Nr.5*

*iepirkuma nolikumam*

*ar identifikācijas Nr. DPD 2016/164*

**INFORMĀCIJA PAR PRETENDENTA PIEREDZI**

**Iepirkuma “\_\_\_\_\_” daļai**

|  |  |  |  |  |
| --- | --- | --- | --- | --- |
| Nr.p.k. | Īss pieredzes apraksts, objekts | Pasūtītājs un līgumcena, **EUR bez PVN**  | Pakalpojuma uzsākšanas un pabeigšanas datums | Pasūtītāja kontaktpersona |
| 1. |  |  |  |  |
| … |  |  |  |  |
| … |  |  |  |  |